Case ID: 1210426
Sentence 0: Bakı şəhəri Nərimanov Rayon Məhkəməsinin xx xxxxxx 2020-ci il tarixli qərardadı ilə iddia tələbinin “Cavabdeh 13 761 (on üç min yeddi yüz altmış bir) manat maddi zərərin tutulması” hissəsi üzrə işin icraatına xitam verilmiş, eyni tarixli qətnamə ilə iddiaçının “mənəvi ziyanın ödənilməsi” tələbi təmin olunmamışdır.Həmin qətnamədən apellyasiya şikayəti verən iddiaçı onun ləğv, iddia tələbinin isə təmin olunması barədə qətnamə çıxarılmasını xahiş etmiş, şikayətini iddia ərizəsinin məzmununa uyğun əsaslandırmaqla məhkəmənin işin hallarına düzgün hüquqi qiymət vermədiyini, maddi və prosessual hüquq normalarının tələblərini pozduğunu irəli sürmüşdür.